যোৱা দুটা দিনত ডিমাপুৰত অসম ৰাইফলছে আৰু আৰক্ষীয়ে অভিযান চলাই এজন এন এছ চি এন (আই এম)ৰ কেডাৰ আৰু এগৰাকী অস্ত্ৰ সৰবৰাহকাৰীক গ্ৰেপ্তাৰ কৰে।
অসম ৰাইফলছৰ দ্বাৰা প্ৰকাশিত এক প্ৰেছ বিজ্ঞপ্তি মতে পেৰেন জিলাত এন এছ চি এন (আই এম)ৰ ধন দাবী চলাই অহাৰ খবৰ এক গোপন সূত্ৰৰ পৰা লাভ কৰাৰ পিছতে অসম ৰাইফলছে আৰক্ষীৰ সহযোগত ছেইলহেম গাঁৱত অভিযান চলাই মঙলবাৰে সংগঠনটোৰ এজন কেডাৰক আটক কৰে। আটকাধিন কেডাৰজনক জিলাখনৰ নোকলাক চহৰৰ স্বয়ম্ভু প্ৰাইভেট পোংগাম (২৩) বুলি চিনাক্ত কৰা হৈছে।
তেওঁৰ পৰা এটা এ কে-৪৭ ৰাইফল, ৬৫ জাঁই সক্ৰিয় গুলী আৰু বহু আপত্তিজনক নথি-পত্ৰ জব্দ কৰা হয়। পিছত তেওঁক আঠিবুং আৰক্ষীক গতাই দিয়া হয়।
আনহাতে, যোৱা বুধবাৰে অসম ৰাইফলছৰ ডিমাপুৰ বেটেলিয়নে নগৰখনৰ ছুপাৰমাৰ্কেটত অভিযান চলাই এগৰাকী অস্ত্ৰ সৰবৰাহকাৰীক আটক কৰে। তেওঁক আব্দুল কৰিম (৩২) বুলি চিনাক্ত কৰা হৈছে। মৰিগাঁও জিলাৰ জালুগোটিৰ বাসিন্দা আব্দুল বৰ্তমান পূব ডিমাপুৰৰ নাহৰবাৰী গাঁৱত বাস কৰি আছে। তেওঁৰ পৰা এটা .৩২ এম এম পিষ্টল, মেগাজিন আৰু আপত্তিজনক নথি-পত্ৰ জব্দ কৰা হয়।
পিছত তেওঁক পৰৱৰ্তী তদন্তৰ বাবে পূব ডিমাপুৰ আৰক্ষীক চমজাই দিয়া হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
